След няколкочасово преследване горски стражари задържаха бракониери в Каракуз

Двама бракониери са били задържани в територията на ДЛС Каракуз – подразделение на Северноцентралното държавно предприятие. Горски са забелязали въоръжените нарушители тази сутрин. 
Опитвайки се да избягат, бракониерите дори заплашили с насочено огнестрелно оръжие един от служителите на държавното ловно стопанство. Започнало преследване, което продължило няколко часа. Двамата са били задържани от горската стража около 16 ч. в понеделник. 

